Upravno vijeće Dječjeg vrtića SMAJLIĆ Galovac (dalje: Vrtić) temeljem članka 20., 23.a i članka 35. stavka 1. podstavka 4. Zakona o predškolskom odgoju i obrazovanju (NN 10/1997, 107/2007 i 94/2013), Pravilnika o upisu djece te načinu ostvarivanja prava i obveza korisnika usluga Dječjeg vrtića Smajlić te članka 17. Statuta Dječjeg vrtića Smajlić Galovac, na sjednici održanoj 25. rujna 2023. godine donijelo je

**PLAN UPISA DJECE U DJEČJI VRTIĆ SMAJLIĆ**

**ZA PEDAGOŠKU GODINU 2023./2024.**

U otvorenom izvanrednom upisnom roku koji je trajao od 23.08.2023. do 06.09.2023. godine zaprimljeno je ukupno 48 zahtjeva roditelja/skrbnika za upis djece radi ostvarivanja programa predškolskog odgoja i obrazovanja.

Potrebna dokumentacija koju su roditelji/skrbnici trebali priložiti bila je sljedeća:

* popunjen i potpisan obrazac zahtjeva za upis djeteta
* priložiti elektroničke zapise ili preslike izvornika sljedećih dokumenata
* izvadak iz matice rođenih ili rodni list ili domovnica djeteta
* presliku potvrde MUP-a o prijavi prebivališta/boravišta djeteta ili elektronički zapis (uvjerenje) o aktivnom prebivalištu/ boravištu iz službenih evidencija MUP-a ili presliku osobne iskaznice djeteta
* potvrdu nadležnog liječnika o obavljenom sistematskom zdravstvenom pregledu djeteta (s provjerom urednog cijepljenja)
* elektronski zapis (e-radne knjižice) ili potvrdu poslodavca o zaposlenju oba roditelja/skrbnika
* preslike osobnih iskaznica oba roditelja (obostrane)

Dokumentacija za ostvarivanje prednosti:

* za dijete samohranog roditelja: dokaz o samohranosti: rodni list djeteta ili elektronički zapis iz sustava eGrađani, smrtni list za preminulog roditelja ili potvrda o nestanku drugog roditelja ili rješenje područnog ureda Hrvatskog zavoda za socijalni rad o privremenom uzdržavanju djeteta;
* za dijete iz jedno roditeljske obitelji: presuda o razvodu braka ili dokaz daje razvrgnuta izvan bračna zajednica ili drugi dokaz da drugi roditelj ne živi u zajedničkom kućanstvu (odluka suda o povjeri djeteta na stanovanje, izvješće o provedenom postupku obveznog savjetovanja pri područnom uredu Hrvatskog zavoda za socijalni rad, dokaz da je u tijeku razvod braka i sl.);
* za dijete roditelja/skrbnika invalida Domovinskog rata: rješenje o statusu invalida Domovinskog rata;
* za dijete koje je ostvarilo pravo na socijalnu uslugu smještaja u udomiteljskoj obitelji: rješenje odnosno potvrdu područnog ureda Hrvatskog zavoda za socijalni rad;
* za dijete roditelja/skrbnika koji primaju doplatak za djecu ili su korisnici zajamčene minimalne naknade: rješenje o pravu na doplatak za djecu ili rješenje nadležnog područnog ureda Hrvatskog zavoda za socijalni rad o pravu na zajamčenu minimalnu naknadu;
* za dijete s teškoćama u razvoju i kroničnim bolestima - nalaz i mišljenje nadležnog tijela iz sustava socijalne skrbi ili potvrdu izabranog pedijatra ili obiteljskog liječnika da je razmjer teškoća u razvoju ili kronične bolesti okvirno u skladu s listom oštećenja funkcionalnih sposobnosti, sukladno propisu kojim se uređuje metodologija vještačenja te svu drugu relevantnu dokumentaciju o zdravstvenom statusu djeteta.

**Sva prijavljena djeca ostvarila su pravo upisa, te se nije primjenjivao kriterij za ostvarivanje prednosti.**

Dijete se u program predškolskog odgoja i obrazovanja upisuje na temelju ugovora koji roditelj sklapa s dječjim vrtićem u pravilu u roku od 30 dana od oglašavanja rezultata upisa, odnosno do uključivanja djeteta u program.

Dječji vrtić Smajlić nudi 10- satni redoviti program (jedna jaslička skupina i dvije mješovite skupine) za koje iznos sudjelovanja roditelja iznosi 120€, te besplatni program predškole (od 150h do 250h) koje financira Ministarstvo znanosti i obrazovanja.

Sudjelovanje roditelja/skrbnika u ekonomskoj cijeni programa utvrđeno je Odlukom Općine Galovac kao osnivača, te iznosi 120 € - jedno dijete za 10-satni redoviti program.

Mjesečno sudjelovanje roditelja/skrbnika - korisnika usluga s prebivalištem na području Općine Galovac u punoj mjesečnoj cijeni usluga Dječjeg vrtića umanjuje se kako slijedi:

* roditelju/skrbniku - korisniku usluga Dječjeg vrtića iznos sudjelovanja u mjesečnoj cijeni usluga Dječjeg vrtića smanjuje se za drugo dijete za 20%, za treće dijete za 30%, a za četvrto i svako sljedeće dijete za 40%, pod uvjetom da su djeca upisana u Dječji vrtić i da su članovi istog kućanstva;
* za dane kada je dijete odsutno iz Dječjeg vrtića zbog bolesti u neprekidnom trajanju od minimalno 10 dana, o čemu roditelj/skrbnik – korisnik usluga dostavlja liječničku potvrdu, iznos sudjelovanja u mjesečnoj cijeni usluga Dječjeg vrtića smanjuje se za 20%;
* za dane kada je dijete odsutno iz Dječjeg vrtića iz privatnih razloga, u trajanju od najmanje mjesec dana u kontinuitetu, iznos sudjelovanja u mjesečnoj cijeni usluga Dječjeg vrtića smanjuje se za 50%;
* u slučajevima nastupa posebnih okolnosti, koje podrazumijevaju događaj ili određeno stanje koje se nije moglo predvidjeti i na koje se nije moglo utjecati, a koje ugrožava život i zdravlje građana, imovinu veće vrijednosti, znatno narušava okoliš, gospodarsku aktivnost ili uzrokuje znatnu gospodarsku štetu, zbog čega DV „Smajlić“ Galovac nije u mogućnosti pružati usluge smještaja djece, roditelji će se osloboditi od naplate sudjelovanja u cijeni programa, pri čemu se iznos oslobođenja utvrđuje se na način da se sudjelovanje roditelja u cijeni programa umanjuje srazmjerno broju dana trajanja nemogućnosti korištenja usluga Dječjeg vrtića Smajlić;
* u slučaju kada tijekom mjeseca dijete ostvari upis u Dječji vrtić ili kada se dijete ispiše iz Dječjeg vrtića, sudjelovanje roditelja - korisnika usluga plaća punu mjesečnu cijenu.

Djeca su ovisno o dobi raspoređeni u skupine prema slijedećoj tablici:



**KLASA: 601-02/23-05/07**

**URBROJ: 2198-20-1-23-7**

**Galovac, 25. rujna 2023. godine**

**UPRAVNO VIJEĆE DJEČJEG VRTIĆA SMAJLIĆ**

**PREDSJEDNICA**

**Amalija Bačić, mag.philol.germ.philol.franc.**